CELEX: 32006R1784
Language: et
Date: 2006-12-04 00:00:00
Title: Komisjoni määrus (EÜ) nr 1784/2006, 4. detsember 2006 , millega muudetakse Euroopa Parlamendi ja nõukogu määrust (EÜ) nr 2037/2000 seoses töötlemise abiainete kasutamisega

5.12.2006   
            
            
               ET
            
            
               Euroopa Liidu Teataja
            
            
               L 337/3
            
         
      KOMISJONI MÄÄRUS (EÜ) nr 1784/2006,
   4. detsember 2006,
   millega muudetakse Euroopa Parlamendi ja nõukogu määrust (EÜ) nr 2037/2000 seoses töötlemise abiainete kasutamisega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 29. juuni 2000. aasta määrust (EÜ) nr 2037/2000 osoonikihti kahandavate ainete kohta, (1) eriti selle artikli 2 kuueteistkümnenda taande kolmandat lauset,
   ning arvestades järgmist:
   
               (1)
            
            
               Osooni kahandav aine tetrakloorsüsinik (CTC) on kontrollitava ainena loetletud määruse (EÜ) nr 2037/2000 I lisa IV rühmas ja seepärast kohaldatakse kasutamispiiranguid käesoleva määruse alusel.
            
         
               (2)
            
            
               Võttes arvesse Montreali protokolli töötlemise abiainete töökonna 2004. aasta oktoobri eduaruandes osoonikihti kahandavate ainete kohta esitatud uut teavet ja tehnika arengut, (2) võtsid Montreali protokolli osalised seitsmeteistkümnendal kohtumisel 2005. aasta detsembris vastu otsuse XVII/7. (3) Eelkõige lisatakse otsusega XVII/7 otsuse X/14 muudetud tabelisse A töötlemise abiainena tetrakloorsüsinik, millest toodetakse radiomärgistusega tsüanokobalamiini – vitamiin B12 vaeguse tõenäoliste põhjuste diagnoosimiseks kasutatav ravim.
            
         
               (3)
            
            
               Praegu on radiomärgistusega tsüanokobalamiini tootmiseks kasutatav töötlemise abiaine tetrakloorsüsinik määruse (EÜ) nr 2037/2000 alusel ühenduses keelatud. Kõnealuse kasutamise lubamiseks tuleks kooskõlas eespool nimetatud hiljuti kokku lepitud Montreali protokolli kohase otsusega muuta määruse VI lisa.
            
         
               (4)
            
            
               Käesolevas määruses sätestatud meetmed on kooskõlas määruse (EÜ) nr 2037/2000 artikli 18 lõike 1 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2037/2000 VI lisa asendatakse käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. detsember 2006
      
         
            Komisjoni nimel
         
         
            komisjoni liige
         
         Stavros DIMAS
         
      
   
   
      (1)  EÜT L 244, 29.9.2000, lk 1. Määrust on viimati muudetud määrusega (EÜ) nr 1366/2006 (ELT L 264, 25.9.2006, lk 12).
   
      (2)  Abiainete töökonna aruanne, oktoober 2004, lk 17 (http://hq.unep.org/ozone/teap/Reports/PATF/PATF_Report2004.pdf).
   
      (3)  Montreali protokolli osaliste seitsmeteistkümnes kohtumine 2005. aastal, otsus XVII/7: kontrollitavate ainete töötlemise abiainetena kasutamise loetelu (http://hq.unep.org/ozone/Meeting_Documents/mop/17mop/17mop-11.e.pdf).
   
      LISA
      
         
            “VI LISA
            Protsessid, mille puhul kontrollitavaid aineid kasutatakse artikli 2 kuueteistkümnendas taandes osutatud tootmise abiainetena
            
                        a)
                     
                     
                        tetrakloorsüsiniku kasutamine lämmastiktrikloriidi elimineerimiseks kloori ja naatriumhüdroksiidi (seebikivi) tootmisel;
                     
                  
                        b)
                     
                     
                        tetrakloorsüsiniku kasutamine kloori taaskasutusele võtmisel kloori tootmise jääkgaasidest;
                     
                  
                        c)
                     
                     
                        tetrakloorsüsiniku kasutamine klooritud kautšuki valmistamisel;
                     
                  
                        d)
                     
                     
                        tetrakloorsüsiniku kasutamine isobutüülatsetofenooni (ibuprofeen-valuvaigisti) valmistamisel;
                     
                  
                        e)
                     
                     
                        tetrakloorsüsiniku kasutamine polü-p-fenüleentereftalamiidi valmistamisel;
                     
                  
                        f)
                     
                     
                        tetrakloorsüsiniku kasutamine radiomärgistusega tsüanokobalamiini tootmisel;
                     
                  
                        g)
                     
                     
                        CFC-11 kasutamine õhukese sünteeskiust polüolefiinkile valmistamisel;
                     
                  
                        h)
                     
                     
                        CFC-12 kasutamine Z-perfluoropolüeetrite ja difunktsionaalsete derivaatide perfluoropolüeeterpolüperoksiidlähteainete fotokeemilisel sünteesimisel;
                     
                  
                        i)
                     
                     
                        CFC-113 kasutamine perfluoropolüeeterpolüperoksiid-vaheaine redutseerimisel perfluoropolüeeterdiestrite tootmiseks;
                     
                  
                        j)
                     
                     
                        CFC-113 kasutamine kõrge funktsionaalsusega/toimivusega perfluoropolüeeterdioolide valmistamisel;
                     
                  
                        k)
                     
                     
                        tetrakloorsüsiniku kasutamine tsüklodiimi tootmisel;
                     
                  
                        l)
                     
                     
                        HCFCde kasutamine punktides a–k nimetatud protsessides, kui neid kasutatakse CFC või tetrakloorsüsiniku asendamiseks.”